बंदरों की लड़ाई में 59 साल पुराने स्कूल की दीवारें गिरीं

जालना (विट्ठल देशमुख). महाराष्ट्र में जालना जिले के पिपलगांव में बंदरों की लड़ाई में 59 साल पुराने स्कूल की दीवारें गिर गईं। घटना तब हुई, जब बच्चों की छुट्टी हो रही थी। उस वक्त स्कूल में 134 बच्चे थे। लेकिन छुट्टी होते ही सभी स्कूल से बाहर निकल चुके थे। इस कारण वे हादसे का शिकार होने से बच गए।

शुक्रवार को बंदरों का एक समूह जिला परिषद स्कूल पानी पीने के लिए आया था। कुछ देर बाद दूसरा गुट भी पानी पीने पहुंचा। तभी दोनों गुटों के बीच वर्चस्व की लड़ाई छिड़ गई। इस दौरान बंदरों ने स्कूल की छत पर जमकर उत्पात मचाया और कक्षाओं की दीवारें गिर गईं।



वन अधिकारी संतोष दाेडके ने बताया कि पिछले 6 महीने से गांव में बंदरों की संख्या बढ़ रही है। ग्रामीणों की शिकायत पर बंदरों को पकड़ने की मुहिम चलाई जा रही है। अब तक 261 बंदरों को पकड़ा भी जा चुका है।